Case ID: 1223102
Sentence 63: Məhkəmə iclasında şahid qismində dindirilmiş Şahid5 ifadəsində göstərmişdir ki, xx.xx.2020-ci il tarixdə kəndin mal növbəsində olmuş, mal-qaranı kəndin ətrafında otarmış, saat təxminən 15 radələrində kəndin aşağı hissəsində, yəni Quba-Bakı yolundan təxminən 300 metr sol tərəfdə, Cağacuq çayının kənarında, zibillər tökülmüş yerdə bir nəfərin tonqalın yanında dayandığını və tonqalı əlində olan ağacla qarışdırdığını görmüş, diqqətini cəlb etdiyi üçün həmin şəxsə yaxınlaşmış, Həmin şəxs təxminən 30 yaşlarında olmaqla az saqqallı bir oğlan olmuş, həmin oğlan ondan bir ədəd siqaret istədiyi üçün ona siqaret vermiş, həmin oğlandan nə işlə məşğul olması barədə soruşduqda həmin şəxs Quba rayonu, Nügədi kəndində işlədiyini, əmək haqqı əvəzinə olaraq ona elektrik naqilləri verildiyini, ona görə də, həmin naqilləri yandıraraq mis məftilə çevirdikdən sonra satacağını bildirmiş, bu zaman tonqalın içində bir neçə rəngdə elektrik naqillərinin yandığını özü görmüş, həmin naqillər mis naqillər olmaqla yeni olmuş, sonra o, malqaranın arxasıyca getmiş, ona görə də, həmin şəxsin hansı istiqamətdə getdiyini görməmiş, bir neçə gündən sonra həmkəndlisi Zərərçəkmiş şəxs yeni tikilmiş evindən elektirk naqillərinin oğurlanması barədə eşitmişdir.